**ОБЩИНСКА ИЗБИРАТЕЛНА КОМИСИЯ - КАРНОБАТ**

**П Р О Т О К О Л**

**№ 22**

На 14 октомври 2015 г. се проведе заседание на Общинската избирателна комисия при следния

**Д н е в е н р е д**

1. Постъпила жалба в ОИК от КОАЛИЦИЯ „НАРОДЕН СЪЮЗ”, чрез Вяра Петрова – упълномощен представител
2. Текущи

 Присъстваха: Минка Андреева Колева, Дарина Димитрова Вълчева, Йорданка Петкова Милкова, Зоя Колева Чанкова, Кристина Костадинова Янева, Пенка Бенчева Недялкова, Радка Маринова Петрова, Димитър Лъчезаров Няголов и Пламена Христова Пенева.

Отсъстваха: Иванка Маринова Кирязова и Станка Русева Савова,

 Заседанието бе открито в 17,00 и председателствано от госпожа Минка Андреева – Заместник председател на комисията.

По точка първа от дневния ред:

**Зам.Председателя на ОИК докладва:** Постъпила е жалба вх. № 5/14.10.2015 г., подписана от Вяра Петрова – упълномощен представител на Коалиция „НАРОДЕН СЪЮЗ”. В същата се твърди, че е публикуван и разпространен вестник - „Карнобатлии за Карнобат” – издаден в полза на бюлетина № 6, под която е регистрирана МК „Карнобатлии за Карнобат (ВМРО-БДЦ)”. Твърди се, че с издаването на вестника е нарушена разпоредбата на чл. 134, ал. 1 и ал. 2 от ИК, а именно никъде не е отбелязано кой издава вестника, както и липсва и текста – „купуването и продаването на гласове е престъпление”.

Комисията констатира, че твърденията на жалбоподателя касаят нарушение на разпоредбата на чл. 183, ал. 2 от Изборния кодекс, както и че по отношение на същите оплаквания ОИК-Карнобат се е произнесла с влязло в сила Решение № 148 от 10.10.2015 година.

ОИК-Карнобат потвърждава предходното си становище, изразено в цитираното Решение, че издаденият вестник „Карнобатлии за Карнобат” представлява медийна услуга по смисъла на §1, т. 15 от ДР на ИК, ползвана като агитационен материал, не съдържащ име на издател.

 За да бъде съставен АУАН е необходимо от обективна страна да е налице, деяние – действие или бездействие, с което да е осъществен състава на административното нарушение, а от субективна страна – административно отговорно лице.

Съобразно т. 16 от ДР на ИК „Доставчик на медийна услуга" е физическо лице - едноличен търговец, или юридическо лице, което носи редакционна отговорност за избора на съдържанието на медийната услуга и определя начина, по който тя е организирана. Редакционна отговорност е упражняването на ефективен контрол върху съдържанието, програмните схеми и каталога на предоставяните услуги. В случая липсват доказателства, че твърдяното от жалбоподателката лице е доставчика на медийната услуга – че той е създал и разпространил вестника.

Пристъпи се към гласуване.

|  |  |  |
| --- | --- | --- |
| Име, презиме, фамилия | ЗА | ПРОТИВ |
| Иванка Маринова Кирязова | отсъства |  |
| Минка Андреева Колева | за |  |
| Дарина Димитрова Вълчева | за |  |
| Зоя Колева Чанкова | за |  |
| Кристина Костадинова Янева | за |  |
| Пламена Христова Пенева | за |  |
| Димитър Лъчезаров Няголов | за |  |
| Пенка Бенчева Недялкова | за |  |
| Йорданка Петкова Милкова | за |  |
| Радка Маринова Петрова | за |  |
| Станка Русева Савова | отсъства |  |

След проведеното поименно гласуване, с 9 гласа „за“ и на основание чл. 87, ал. 1, т. 1 и т. 22 от Изборния кодекс, Общинската избирателна комисия взе следното

Р Е Ш Е Н И Е № 153

**Жалбата съдържа данни за извършено нарушение на чл. 183, ал. 1 от ИК, но от същата не може да се установи кой е нарушителят, на който да бъде вменено нарушението.**

Копие от решението да се изпрати незабавно на представляващия КОАЛИЦИЯ „НАРОДЕН СЪЮЗ”.

По точка втора от дневния ред.

Комисията се запозна с решения на ЦИК и съобщенията.

Поради изчерпване на дневния ред заседанието се закри в 18,30часа.

ЗАМ.ПРЕДСЕДАТЕЛ:

 /Минка Андреева /

СЕКРЕТАР:

 / Дарина Вълчева/